turjo4nis/wikipedia-bn-dump-20250701 huggingface dataset:
নামিবিয়া জাতীয় ক্রিকেট দল

নামিবিয়া ক্রিকেট দল আন্তর্জাতিক ক্রিকেট অঙ্গনে নামিবিয়ার প্রতিনিধিত্বকারী ক্রিকেট দল। ১৯৯২ সালে আন্তর্জাতিক ক্রিকেট কাউন্সিলের সহযোগী সদস্যের মর্যাদা লাভকারী ‘ক্রিকেট নামিবিয়া’ সংস্থা দলটিকে পরিচালনা করছে। ২০০৭ সালে হাই পারফরম্যান্স প্রোগ্রামের অংশ হিসেবে এ দল রয়েছে। দক্ষিণ আফ্রিকায় অনুষ্ঠিত ২০০৩ সালের ক্রিকেট বিশ্বকাপে নামিবিয়া অংশগ্রহণ করলেও গ্রুপ পর্বের সবগুলো খেলাতেই পরাজিত হয়। বর্তমানে দলটি আইসিসি আন্তর্মহাদেশীয় কাপে খেলছে।

২০০৩ ক্রিকেট বিশ্বকাপ 
কানাডায় অনুষ্ঠিত ২০০১ সালের আইসিসি ট্রফির মাধ্যমে নামিবিয়া ২০০৩ সালের ক্রিকেট বিশ্বকাপে খেলার সূচনা ঘটায়। টরন্টো ক্রিকেট, স্কেটিং ও কার্লিং ক্লাবে অনুষ্ঠিত ফাইনালে নেদারল্যান্ডস দলের কাছে পরাজিত হলেও নামিবিয়া প্রথমবারের মতো বিশ্বকাপে খেলার যোগ্যতা লাভ করে। তারপর এপ্রিল, ২০০২ সালে নামিবিয়ায় আইসিসি ৬-জাতি চ্যালেঞ্জ প্রতিযোগিতার আয়োজন করে চতুর্থ স্থান দখল করে। ঐ বছরের সেপ্টেম্বর মাসে অনুষ্ঠিত ২০০২ সালের আফ্রিকান কাপে গ্রুপ পর্বের খেলায় কেবলমাত্র তাঞ্জানিয়া দলকে পরাজিত করে ও গ্রুপে চতুর্থ স্থান দখল করে। এর কয়েক সপ্তাহ পর জিম্বাবুয়ে এ দলের বিপক্ষে চার খেলাতেই পরাজিত হয়। জিম্বাবুয়ে সফরের তুলনায় সফরকারী কেনিয়ার বিপক্ষে চার খেলার একদিনের সিরিজে সফলতা বেশি পায়। এরপর শীর্ষস্তরের দক্ষিণ আফ্রিকার ঘরোয়া একদিনের ক্রিকেট স্ট্যান্ডার্ড কাপে অংশ নিলেও পাঁচ খেলার সবকটিতেই পরাজিত হয়। জানুয়ারি, ২০০৩ সালে বাংলাদেশ নামিবিয়া সফর করে ও পাঁচটি একদিনের সিরিজে ৪-১ ব্যবধানে জয় পায়।

১০ ফেব্রুয়ারি, ২০০৩ সালে হারারেতে বিশ্বকাপের খেলায় জিম্বাবুয়ে দল ৮৬ রানে নামিবিয়াকে পরাজিত করে।

বর্তমান দল সদস্য

তথ্যসূত্র

আরও পড়ুন 

 South African Cricket Annual – various editions
 Wisden Cricketers' Almanack – various editions
 Cricket Namibia official site

নামিবিয়ায় ক্রিকেট
জাতীয় ক্রিকেট দল
নামিবিয়ার জাতীয় ক্রীড়া দল
আন্তর্জাতিক ক্রিকেটে নামিবিয়া
এরিক বেতজিগ

রবার্ট এরিক বেতজিগ (জন্ম ১৩ জানুয়ারি, ১৯৬০) একজন মার্কিন পদার্থবিদ। "সুপার রিজলভড ফ্লুরেন্স মাইক্রোস্কপির উন্নতির জন্য" তিনি স্বদেশী উইলিয়াম এসকো মোয়ের্নার এবং জার্মানির স্টিফান হেলের সাথে ২০১৪ সালে যৌথভাবে রসায়নে নোবেল পুরস্কার লাভ করেন। তার কর্মস্থল জেনেলিয়া ফার্ম রিসার্চ ক্যাম্পাস যা ভার্জিনিয়ার অ্যাশবার্নে অবস্থিত।

জীবনী 
বেতজিগ মিশিগানের অ্যান আর্বরে জন্মগ্রহণ করেন। তার বাবা ছিলেন রবার্ট বেতজিগ। স্নাতক ডিগ্রীর জন্য তিনি ক্যালিফোর্নিয়া ইনস্টিটিউট অফ টেকনোলজিতে পদার্থবিজ্ঞানের উপর লেখাপড়া করেন এবং ১৯৮৩ সালে ব্যাচেলর অফ সাইন্স ডিগ্রী অর্জন করেন। তিনি কর্নেল ইউনিভার্সিটি থেকে ১৯৮৫ সালে মাস্টার অফ সায়েন্স এবং ১৯৮৮ সালে ফলিত পদার্থবিজ্ঞানে এবং প্রকৌশল পদার্থবিজ্ঞানে পিএইচডি লাভ করেন।

এরপর বেতজিগ এটিএ্যন্ডটি বেল গবেষণাগারের সেমিকন্ডাক্টর ফিজিক্স রিসার্চ ডিপার্টমেন্টে কাজ করেন। ১৯৬৬ সালে তিনি অ্যান আর্বর মেশিন কোম্পানিতে গবেষণা এবং উন্নয়ন বিষয়ক সহসভাপতি হিসেবে যোগ দেন, যেই কোম্পানির সেই সময়কার মালিক ছিলেন তার পিতা। এখানে তিনি ফ্ল্যাক্সিবল অ্যাডাপটিভ সার্ভোহাইড্রোলিক টেকনোলজির (এফএএসটি) উন্নয়ন করেন কিন্তু বাণিজ্যিক সফলতা লাভ করতে পারেননি।

এরপর বেতজিগ অণুবীক্ষণযন্ত্র সংক্রান্ত গবেষণায় ফিরে আসেন এবং ফটোঅ্যাক্টিভেটেড লোকালাইজেশন মাইক্রস্কপির (পিএএলএম) উন্নয়ন করেন। ২০০৬ সালে তিনি হাওয়ার্ড হিউজেস মেডিক্যাল ইনস্টিটিউটের জেনেলিয়া ফার্ম রিসার্চ ক্যাম্পাস থেকে সুপার হাই রিসোলিউশনের ফ্লোরসেন্স মাইক্রস্কপি প্রযুক্তির উন্নয়নে দলের নেতা হিসেবে কাজ শুরু করেন।

পুরস্কার এবং সম্মাননা 
গবেষণা কাজের স্বীকৃতি হিসেবে বেতজিগ ১৯৯২ সালে উইলিয়াম এল ম্যাকমিলান পুরস্কার এবং ১১৯৩ সালে ন্যাশেনাল একাডেমি অফ সায়েন্সেস পুরস্কার লাভ করেন। তিনি স্বদেশী উইলিয়াম এসকো মোয়ের্নার এবং জার্মানির স্টিফান হেলের সাথে ২০১৪ সালে যৌথভাবে রসায়নে নোবেল পুরস্কার লাভ করেন।

বহিঃসংযোগ 
 Chemistry Tree: Eric Betzig Details
 Eric Betzig talk: Developing PALM Microscopy

তথ্যসূত্র 

১৯৬০-এ জন্ম
জীবিত ব্যক্তি
মার্কিন রসায়নবিদ
কর্নেল বিশ্ববিদ্যালয়ের প্রাক্তন শিক্ষার্থী
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
নোবেল বিজয়ী রসায়নবিদ
মার্কিন নোবেল বিজয়ী
মাহফুজুর রহমান

মাহফুজুর রহমান একটি নাম; এর দ্বারা বুঝানো হতে পারেঃ

 মাহফুজুর রহমান (বীর প্রতীক) -বাংলাদেশের স্বাধীনতা যুদ্ধে শহীদ বীর মুক্তিযোদ্ধা।
 মাহফুজুর রহমান (রাজনীতিবিদ) -বাংলাদেশী রাজনীতিবিদ ও চট্টগ্রাম-৩ এর সংসদ সদস্য।
মাহফুজুর রহমান (সাহিত্যিক) -বাংলাদেশী সাহিত্যিক ও অর্থনীতিবিদ।

আরও দেখুন 

এ ওয়াই এম মাহফুজুর রহমান -বাংলাদেশের স্বাধীনতা যুদ্ধের বীর মুক্তিযোদ্ধা।।
 মাহফুজুর রহমান খান -বাংলাদেশী চিত্রগ্রাহক।
 মাহফিজুর রহমান সাগর -বাংলাদেশী সাঁতারু।
মাহফুজুর রহমান নামি -ভারতীয় মুসলিম পণ্ডিত, রাজনীতিবিদ এবং একজন লেখক ছিলেন।
মাহফুজুর রহমান লিটু -বাংলাদেশী সংগীত শিল্পী ও উদ্যোক্তা ।
মোঃ মাহফুজুর রহমান -বাংলাদেশ সামরিক বাহিনীর সাবেক লেফটেন্যান্ট জেনারেল।
প্রতিরক্ষা মন্ত্রণালয় (বাংলাদেশ)

প্রতিরক্ষা মন্ত্রণালয় সামরিক নীতি প্রণয়ন এবং কার্যকর করার প্রধান প্রশাসনিক প্রতিষ্ঠান। এই মন্ত্রণালয়টি একজন মন্ত্রীর নেতৃত্বে পরিচালিত হয়। সাধারণত বাংলাদেশের প্রধানমন্ত্রী এই মন্ত্রণালয়ের মন্ত্রী হিসেবে দায়িত্ব পালন করেন। সশস্ত্র বাহিনী, আন্তঃবাহিনী দপ্তর এবং প্রতিরক্ষা সহায়ক অন্যান্য দপ্তর ও সংস্থার সমন্বয়ের মাধ্যমে বাংলাদেশের স্বাধীনতা ও সার্বভৌমত্ব সমুন্নত রাখাই প্রতিরক্ষা মন্ত্রণালয়ের প্রধান দায়িত্ব।

ইতিহাস
বাংলাদেশ স্বাধীনতা অর্জনের পর পরই ১৯৭১ সালে বাংলাদেশের প্রতিরক্ষা মন্ত্রণালয় গঠন করা হয়। প্রথম প্রতিরক্ষা মন্ত্রী ছিলেন তৎকালীন  মহম্মদ আতাউল গণি ওসমানী।

লক্ষ্য
 বাংলাদেশের স্বাধীনতা ও সার্বভৌমত্ব রক্ষা।
 বিভিন্ন প্রাকৃতিক দুর্যোগ মোকাবেলা।
 বাংলাদেশের সশস্ত্র বাহিনীকে বৈশ্বিক চ্যালেঞ্জ মোকাবেলায় একটি সক্ষম ও উপযুক্ত বাহিনী হিসেবে গড়ে তোলা।
 অন্যান্য রাষ্ট্র ও আন্তর্জাতিক সম্প্রদায়ের সঙ্গে সমমর্যাদার ভিত্তিতে সুসম্পর্ক বজায় রাখা।
 শান্তিপূর্ণ বিশ্ব গড়ে তোলার লক্ষে জাতিসংঘ শান্তিরক্ষা মিশনসমুহে অংশগ্রহণের মাধ্যমে বিশ্বশান্তি প্রতিষ্ঠায় অবদান রাখা।

অধীনস্থ দপ্তর ও সংস্থাসমূহ 
প্রাথমিক পর্যায়ে ১৪ টি দপ্তর/সংস্থা নিয়ে গঠিত হলেও বর্তমানে ২৫টি দপ্তর/সংস্থা নিয়ে এ মন্ত্রণালয় পরিচালিত হচ্ছে। নিম্নে প্রতিরক্ষা মন্ত্রণালয়ের অধীনস্থ সংস্থা ও দপ্তরসমূহের তালিকা দেওয়া হলো।

প্রতিরক্ষা বাহিনীসমূহ 
 বাংলাদেশ সেনাবাহিনী 
 বাংলাদেশ নৌবাহিনী 
 বাংলাদেশ বিমান বাহিনী

আন্তঃবাহিনী সংস্থাসমূহ 
 সামরিক চিকিৎসা সার্ভিস মহাপরিদপ্তর (ডিজিএমএস)
 ন্যাশনাল ডিফেন্স কলেজ (এনডিসি)
 ডিফেন্স সার্ভিসেস কমান্ড অ্যান্ড স্টাফ কলেজ (ডিএসসিএসসি)
 মিলিটারি ইনস্টিটিউট অব সায়েন্স এ্যান্ড টেকনোলজি (এমআইএসটি)
 বাংলাদেশ ইউনিভার্সিটি অব প্রফেশনালস (বিইউপি)
 আর্মড ফোর্সেস মেডিকেল কলেজ (এএফএমসি)
 আর্মড ফোর্সেস মেডিকেল ইনস্টিটিউট (এএফএমআই)
 মিলিটারী ইঞ্জিনিয়ার সার্ভিসেস (এমইএস)
 আর্মড ফোর্সেস ইন্সটিটিউট অব প্যাথলজি এন্ড ট্রান্সফিউশন (এএফআইপি)
 বাংলাদেশ সমরাস্ত্র কারখানা (বিওএফ)
 আন্তঃবাহিনী নির্বাচন পর্ষদ (আইএসএসবি)
 বাংলাদেশ সশস্ত্র বাহিনী বোর্ড (বিএএসবি)
 প্রতিরক্ষা ক্রয় মহাপরিদপ্তর (ডিজিডিপি)
 প্রতিরক্ষা গোয়েন্দা মহাপরিদপ্তর (ডিজিএফআই)
 আন্তঃবাহিনী জনসংযোগ পরিদপ্তর (আইএসপিআর)
 ক্যাডেট কলেজ পরিচালনা পরিষদ

অন্যান্য সংস্থা/দপ্তর 
 বাংলাদেশ ন্যাশনাল ক্যাডেট কোর (বিএনসিসি)
 বাংলাদেশ আবহাওয়া অধিদপ্তর (বিএমডি)
 মহাকাশ গবেষণা ও দূর অনুধাবন কেন্দ্র (স্পারসো)
 বাংলাদেশ জরিপ অধিদপ্তর (এসওবি)
 সামরিক ভূমি ও ক্যান্টনমেন্ট অধিদপ্তর (সাভূসে)
 গুপ্তসংকেত পরিদপ্তর (সাইফার)
 কন্ট্রোলার জেনারেল ডিফেন্স ফাইন্যান্স (সিজিডিএফ)
 প্রধান প্রশাসনিক কর্মকর্তার কার্যালয় (সিএও)
 মিনিস্ট্রি অব ডিফেন্স কনস্ট্যাবিউলারি (এমওডিসি)

আরও দেখুন
 বাংলাদেশের সামরিক বাহিনী

তথ্যসূত্র

প্রতিরক্ষা মন্ত্রণালয় (বাংলাদেশ)
বাংলাদেশ সরকারের মন্ত্রণালয়
প্রতিরক্ষা মন্ত্রণালয়
বাংলাদেশের সশস্ত্র বাহিনী
ক্র্যয়ন শিন-চ্যান: অ্যাডভেঞ্চার ইন হেন্ডারল্যান্ড

ক্র্যয়ন সিন-চ্যান এ্যাডভেনসার ইন হেন্ডারল্যান্ড  ১৯৯৬ সালের জাপানি ভাষার চলচ্চিত্র। যেটি ক্র্যয়ন সিনচ্যানের চলচ্চিত্র। এটা ভারতের হাঙ্গামা টিভিতে ২০১১ সালের ১৮ ডিসেম্বর মুক্তি পায়।

জাপানি ভাষার চলচ্চিত্র
অ্যানিমে চলচ্চিত্র
মাকাল

মাকাল বা মাকাল ফল () (Trichosanthes tricuspidata) হচ্ছে Cucurbitaceae
 পরিবারের Trichosanthes গণের একটি লতানো উদ্ভিদ। মাকাল শব্দটি বাংলা প্রবাদে বাজে অর্থে ব্যবহৃত হলেও এর প্রাচীন নাম ছিল মহাকাল যা ভেষজ গুণে অত্যন্ত সমৃদ্ধ। এই নামটি বিকৃত হয়ে কালে কালে 'মাকাল' নামে বাংলায় স্থান হয়েছে। 

মাকালকে আরবিতে হানজাল, সংস্কৃতিতে দেব দালিকা, সিলেটি ও অসমিয়ায় কাউয়ালালি এবং হিন্দিতে ইন্দ্রায়ন বলা হয়। এর বৈজ্ঞানিক নাম সিট Citrullus colocynthis। উদ্যান তত্ত্ববিদ উইলিয়াম মিথিউস মাকালকে অন্তসার শূন্য ফল বলে অভিহিত করেছেন।

গঠন
মাকাল গাছ মূলত লতাজাতীয় বহুবর্ষজীবী উদ্ভিদ। চৈত্র বৈশাখে মাকাল গাছে সাদা ধবধবে ফুল ধরে। শ্রাবণ-ভাদ্রে মাকাল ফল পাকে। তখন মনকাড়া এই ফলটিকে আপেলের মতো দেখা যায়। দেখতে আপেলের মতো এই মাকাল ফলটি। গাছে ধরা অবস্থায় মাকাল ফলের মতো সুন্দর ফল সত্যি খুব কম দেখা যায়, তবে ভেতরটা খুবই কদর্য। এটি জঙ্গল বা বাড়ির বড় বড় গাছকে আশ্রায় করে ধীরে ধীরে বেড়ে ওঠে। মাকাল গাছ লম্বায় ৩০ থেক ৪০ ফুট পর্যন্ত হয়ে থাকে। এর পাতায় থাকে অনেকগুলো খাঁজ। মাকাল ফল কাঁচা অবস্থায় গাঢ় সবুজ, কিছুদিন পর হলুদ ও পাকলে লাল বর্ণ ধারণ করে।

প্রাপ্তিস্থান 
মাকাল ফলের আদি নিবাস তুর্কি। তুর্কি থেকে এশিয়া ও আফ্রিকা মহাদেশে গাছটি বিস্তার লাভ করে। সারা পৃথিবীতে এর ৪২টি প্রজাতি দেখতে পাওয়া যায়। এর মধ্যে বাংলাদেশে দেখতে পাওয়া যায় প্রায় ১২টি প্রজাতি।

লোককথা 
মাকাল ফল নিয়ে বৃহত্তর ময়মনসিংহে নানা ধরনের প্রবাদ আছে। এরকম এটি প্রবাদ হচ্ছে:- এক সুন্দরী গৃহবধূ রাতের অন্ধকারে শাশুড়িকে বিষ প্রয়োগে হত্যার ষড়যন্ত্র করে। কিন্তু দুর্ভাগ্যক্রমে ওই বিষ তাকেও খেতে হয়। বিষক্রিয়ায় দুজনই মারা যায়। মৃত্যুুর আগে শাশুড়ি পুত্রবধূকে অভিশাপ দেয়। ওই অভিশাপেই গৃহবধূ মাকাল ফলে পরিণত হয়। যার বাইরের রূপই সুন্দর, কিন্তু ভেতরটা কালো।

ঔষধি গুনাগুন 
ভেতরে কালো হলেও এটির রয়েছে ভেষজ উপকার। ভারতীয় চিকিৎসকরা মনে করেন যে মাকাল ফল এক সময় হাঁপানি, নাক ও কানের ক্ষত এমন কি কুষ্ঠ রোগেও ব্যবহৃত হয়েছে। যুগ যুগ পুরনো মাথা ব্যথার জন্যে তেল দিয়ে মিশ্রিত মাকালের শিকড় খুব উপযোগী। কবিরাজি মতে, মাকাল গাছের শিকড় কোষ্ঠকাঠিন্য ও বদহজমের ওষুধ তৈরিতে কাজে লাগে। কফ ও শ্বাস কষ্ট নিরাময়েও মাকাল ফলদায়ক। আধুনিক ওষুধশিল্পে এ ফলের নির্যাস থেকে তৈরি ওষুধ ল্যাক্সেটিভ হিসেবে ব্যাপক ব্যবহৃত হয়।

ব্যবহার
মাকাল ফলের বীচি ও আঁশ শুকিয়ে গুড়ো করে পানিতে দ্রবীভূত করে ফসলে প্রয়োগ করা যায়। এই দ্রবণ ফসলের পোকামাকড়, ইঁদুর ও রোগ-বালাই দমনে বিষ হিসেবে কাজ করে। এর বিষ ফসলের জন্য ক্ষতিকর নয়।

বিলুপ্তির কারন
নানা কারণে প্রাকৃতিক বন উজাড় হওয়ায় এটি হারিয়ে যাচ্ছে। দেশি-বিদেশি নানা ধরনের কীটনাশকের প্রভাবে পরিবেশবান্ধব মাকালের বিষ আর কেউ কিনতে চায় না। বাজারেও পাওয়া যায় না।

চিত্রশালা

তথ্যসূত্র

বাংলাদেশের লতা
ভারতের লতা
বাংলাদেশের উদ্ভিদ
ঔষধি উদ্ভিদ
ভারতের উদ্ভিদ
ক্রান্তীয় এশিয়ার উদ্ভিদ
মে-ব্রিট মোজের

মে-ব্রিট মোজের (জন্ম: ৪ জানুয়ারি, ১৯৬৩) নওরোজিয়ান মনোবিজ্ঞানী এবং স্নায়ুবিজ্ঞানী। তিনি ট্রনদেম, নরেওয়ের নওরোজিয়ান ইউনিভার্সিটি অব সায়েন্স অ্যান্ড টেকনোলজির (এনটিএনইউ) কাভলি ইন্সটিটিউট ফর সিস্টেমস নিউরোসায়েন্স অ্যান্ড সেন্টার ফর দ্য বায়োলজি অব মেমোরি প্রতিষ্ঠাতা পরিচালক। মোজের এবং তার স্বামী এডভার্ট মোজের ব্রেইন'স মেকানিজম ফর রিপ্রেজেন্টিং স্পেস বিষয়ে শীর্ষ গবেষক। পিএইচডি পূর্ণ হওয়ার এক বছরের মধ্যেই এ দম্পতি ১৯৯৬ সালে এনটিএনইউ'র সহযোগী অধ্যাপক হিসেবে মনোবিজ্ঞান এবং স্নায়ুবিজ্ঞান বিভাগে যোগদেন। ২০০২ সালে তারা দ্য সেন্টার ফর দ্য বায়োলজি অব মেমোরি (সিবিএম) এবং ২০০৭ সালে সিবিএম কাভিল ইন্সটিটিউট প্রতিষ্ঠা করেন। ২০১৪ সালে মে ব্রিট মোজের ও এডভার্ট মোজের দম্পতি এবং জন ওকেফি যৌথভাবে চিকিৎসাবিজ্ঞান এ নোবেল পুরস্কার পান।

পুরস্কার ও সম্মাননা
নোবেল পুরস্কার, (২০১৪)

তথ্যসূত্র

বহিঃসংযোগ

১৯৬৩-এ জন্ম
জীবিত ব্যক্তি
চিকিৎসাবিজ্ঞানে নোবেল পুরস্কার বিজয়ী
এডিনবরা বিশ্ববিদ্যালয়ের প্রাক্তন শিক্ষার্থী
মার্কিন ফিলোসফিক্যাল সোসাইটির সদস্য
নরওয়েজীয় নোবেল বিজয়ী
নোবেল বিজয়ী নারী
স্টিফান হেল

স্টিফান ওয়াল্টার হেল (জন্ম: ডিসেম্বর ২৩, ১৯৬২) রোমানিয়ান জন্মগ্রহণকারী জার্মান পদার্থবিজ্ঞানী এবং জার্মানির, গটিঙ্গেনে অবস্থিত ম্যাক্স প্লাঙ্ক ইনস্টিটিউট ফর বায়োলজিকাল কেমিস্ট্রির একজন পরিচালক। ২০১৪ সালে তিনি থমাস ইবসেন এবং স্যার জন পেনড্রের সাথে যৌথভাবে ন্যানোবিজ্ঞানের উপর কাভলি পুরস্কার অর্জন করেন, যেখানে তার গবেষণার মাধ্যমে, "অপটিক্যাল অণুবীক্ষণ এবং ইমেজিং রেজল্যুশন সীমা সম্পর্কিত দীর্থ দিনের বিশ্বাস ভঙ্গ করে ন্যানো অপটিক্স ক্ষেত্রে রূপান্তরের নতুন একটি সীমানা আবিষ্কার করেন"। একই বছর তিনি এরিক বেতজিগ এবং উইলিয়াম মোয়ের্নারের সাথে যৌথভাবে অত্যধিক ক্ষমতাসম্পন্ন অনুবিক্ষণ যন্ত্র আবিষ্কারের জন্য রসায়নে নোবেল পুরস্কার অর্জন করেন।

জন্ম ও শিক্ষাজীবন

কর্মজীবন

গবেষণা

পুরস্কার ও সম্মাননা
 নোবেল পুরস্কার, (২০১৪)
 Kavli Prize, ২০১৪
 ক্যারাস মেডেল অফ দ্য লিওপলদিনা, ২০১৩ 
মেম্বার অফ লিওপলদিনা, জার্মান ন্যাশনাল একাডেমী, ২০১৩
পল কারার গোল্ড মেডেল, জুরিখ বিশ্ববিদ্যালয়, ২০১৩
Romanian Academy, অনারারী মেম্বার, ২০১২ 
ডক্টর অনোরিস কসা অফ „Vasile Goldiș” Western University of Arad, 2012/05 
Fritz Behrens Foundation সাইন্স পুরস্কার ২০১২
Meyenburg Prize, ২০১১
দ্য গোথেনবার্গ Lise Meitner পুরস্কার, ২০১০/১১
Körber European Science Prize, ২০১১ 
হানসেন ফ্যামিলি পুরস্কার, ২০১১
 আরন্সট-হেল্মাট-ভিটস্ পুরস্কার, ২০১০
Otto-Hahn-Preis, ২০০৯
 প্রাকৃতিক পদ্ধতির উপর মেথড অফ দ্য ইয়ার ২০০৮
European Patent Office এর European Inventor of the Year ২০০৮ এর জন্য মনোনয়ন
 Lower Saxony State পুরস্কার ২০০৮ 
 Gottfried Wilhelm Leibniz Prize, ২০০৮
 Akademie der Wissenschaften zu Göttingen এর সদস্যপদ (২০০৭)
 ফলিত পদার্থবিজ্ঞানের উপর জুলিয়াস স্প্রিঞ্জার পুরস্কার ২০০৭ 
 "Innovation Award of the German Federal President", ২০০৬
 Robert B. Woodward Scholar, Harvard University, Cambridge, MA, USA, ২০০৬
 C. Benz u. G. Daimler-Award of Berlin-Brandenburgisch academy, ২০০৪
 Berthold Leibinger Innovationspreis, ২০০২
 Carl-Zeiss Research Award, ২০০২
 Karl-Heinz-Beckurts-award, ২০০২
 Helmholtz-Award for metrology, Co-Rezipient, ২০০১
 প্রাইজ অফ দ্য ইন্টারন্যাশনাল কমিশন ফর অপটিক্স, ২০০০

তথ্যসূত্র

বহিঃসংযোগ
 Chemistry Tree: Stefan W. Hell Details
 Curriculum vitae on the Website of Max Planck Institute for Biophysical Chemistry
 Stefan Hell lecture: Super-Resolution: Overview and Stimulated Emission Depletion (STED) Microscopy 
 Innovation Award of the German Federal President

১৯৬২-এ জন্ম
জীবিত ব্যক্তি
জার্মান রসায়নবিদ
নোবেল বিজয়ী রসায়নবিদ
জার্মান নোবেল বিজয়ী
রোমানীয় নোবেল বিজয়ী
রোমানীয় একাডেমি সম্মানিত সদস্য
লাইবনিৎস পুরস্কার বিজয়ী
হাইডেলবার্গ বিশ্ববিদ্যালয়ের প্রাক্তন শিক্ষার্থী
আমেরিকান ফিজিক্যাল সোসাইটির বিশিষ্ট সভ্য
২১শ শতাব্দীর জার্মান রসায়নবিদ
এডভার্ট মোজের

এডভার্ট ইংগাল্ড মোজেল (জন্ম ২৭ এপ্রিল ১৯৬২) একজন নরয়ের মনোবৈজ্ঞানিক, স্নায়ুবিজ্ঞানী, এবং কালভি ইন্সটিটিউট ফর সিস্টেমস নিউরোসায়েন্স এন্ড সেন্টার ফর নিউরাল কম্পিউটেশন এর প্রতিষ্ঠান পরিচালক যেটা নরওয়েজিয়ান ইউনিভার্সিটি অফ সায়েন্স এন্ড টেকনোলজি, ট্রেনধেইম, নরওয়ে তে অবস্থিত। সে ভিজিটিং রিসার্চার হিসেবে বর্তমানে আছেন মেক্স প্লাঙ্ক ইন্সটিটিউট ফর নিউরোবায়োলজি যেটা মুনিচ, জার্মানি তে অবস্থিত।
মজের এবং তার স্ত্রী মে-ব্রিট মজের এসোসিয়েট প্রফেসর হিসেবে ছিলেন মনোবিজ্ঞান এবং স্নায়ুবিজ্ঞান বিভাগে এনটিএনএউ তে ১৯৯৬ সালে। তাদের সহায়তায় সেন্টার ফর দা বায়োলজি অফ মেমরী (সিবিএম) প্রতিষ্ঠিত হয় ২০০২ সালে এবং ইন্সটিটিউট ফর সিস্টেমস নিউরোসায়েন্স ২০০৭ সালে, এবং তারাই প্রবর্তিত করেছেন মস্তিষ্ক পক্রিয়া গবেষণা স্পেস রিপ্রেজেন্ট এর জন্য।

পুরস্কার ও সম্মাননা 
 নোবেল পুরস্কার, (২০১৪)

তথ্যসূত্র

বহি:সংযোগ 

১৯৬২-এ জন্ম
জীবিত ব্যক্তি
চিকিৎসাবিজ্ঞানে নোবেল পুরস্কার বিজয়ী
নরওয়েজীয় নোবেল বিজয়ী
মার্কিন ফিলোসফিক্যাল সোসাইটির সদস্য
এডিনবরা বিশ্ববিদ্যালয়ের প্রাক্তন শিক্ষার্থী
কার্ল রেকেম্যান

কার্ল গ্রে রেকেম্যান, ওএএম (জন্ম: ৩ জুন, ১৯৬০) কুইন্সল্যান্ডের ওন্দাই এলাকায় জন্মগ্রহণকালী সাবেক অস্ট্রেলীয় আন্তর্জাতিক ক্রিকেটার। ঘরোয়া প্রথম-শ্রেণীর ক্রিকেটে তিনি কুইন্সল্যান্ডের পক্ষে খেলতেন। ১৯৭৯-৮০ থেকে ১৯৯৫-৯৬ সময়কাল পর্যন্ত অস্ট্রেলিয়া ক্রিকেট দলের অন্যতম সদস্য হিসেবে টেস্ট ও একদিনের আন্তর্জাতিকে অংশ নিয়েছেন। মক্কা ডাকনামে পরিচিত কার্ল রেকেম্যান দলে মূলতঃ ফাস্ট বোলার ছিলেন।

খেলোয়াড়ী জীবন 
স্বভাবজাত ফাস্ট বোলার রেকেম্যানের টেস্ট ক্রিকেটে অভিষেক ঘটে ১৯৮২ সালে ব্রিসবেনের গাব্বায়, ইংল্যান্ড দলের বিপক্ষে। এই ম্যাচের পর থেকেই তিনি ধারাবাহিকভাবে জাতীয় দলের সদস্য হিসেবে খেলে আসছিলেন। যদিও টেস্টের তুলনায় একদিনের আন্তর্জাতিক খেলায় তার অংশগ্রহণ বেশি ছিল এবং এ ধারা ১৯৮৫ সাল পর্যন্ত বজায় ছিল। ১৯৮৪-৮৫ মৌসুমে ভারত সফরে দলের শীর্ষ উইকেট সংগ্রাহক হিসেবেও নিজেকে প্রমাণ করেন তিনি।

১৯৮৫-৮৬ এবং ১৯৮৬-৮৭ মৌসুমে দক্ষিণ আফ্রিকায় বিদ্রোহী দলের সফরে অংশগ্রহণের জন্য তিনি জাতীয় দলের বাইরে চলে যান।

তবে ১৯৮৯ সালে আবারও তিনি জাতীয় দলে ফিরে আসেন এবং ইংল্যান্ড সফরে অ্যাশেজ সিরিজে অংশগ্রহণের জন্য অস্ট্রেলিয়ান দলের সদস্য হন। ওই বছরের পার্থের ওয়াকা গ্রাউন্ডে অনুষ্ঠিত টেস্টে নিউজিল্যান্ডের বিপক্ষে দ্বিতীয় ইনিংসে ৩১ ওভারে ২১ মেইডেন ওভার দিয়ে মাত্র ২৩ রানে ১ উইকেট নেওয়ার মাধ্যমে বিস্ময়কর বোলিং প্রদর্শন করেন।

যদিও বোলিংয়ে সাফল্য ছিল চোখে পড়ার মতো, ব্যাটসম্যান হিসেবে রেকেম্যান বরাবরই দূর্বল ছিলেন। টেস্ট ক্যারিয়ারে ১৪ ইনিংসে ব্যাটিং করে তিনি মোট ৫৩ রান সংগ্রহ করতে পেরেছিলেন, যেখানে তার সর্বোচ্চ ইনিংস ছিল মাত্র ১৫ রান।

ঘরোয়া ক্রিকেট 
কুইন্সল্যান্ডের ক্রিকেটে তিনি সর্বমোট ৪২৫ উইকেট পান যা পরবর্তীতে তার গড়া এ রেকর্ড মাইকেল কাসপ্রোভিচ ভেঙ্গে ফেলেন। ১৯৯৪-৯৫ মৌসুমে শেফিল্ড শিল্ডের ফাইনালে তার শেষ খেলায় অংশগ্রহণ করেন। কুইন্সল্যান্ড ঐ খেলায় জয়ী হয়ে প্রথমবারের মতো শেফিল্ড শিল্ড জয় করে। এরফলে চার-চারবার চূড়ান্ত খেলায় অংশ নিয়ে পরাজিত হবার পর কুইন্সল্যান্ডকে পরাজয়ের বৃত্ত থেকে বের করতে সক্ষম হন।

১৯৯৫ মৌসুমে সারে দলের পক্ষে ইংরেজ কাউন্টি ক্রিকেটে অংশ নেন। ওয়েস্ট ইন্ডিজ সফরে ফাস্ট বোলারদের আঘাতজনিত সমস্যায় জর্জরিত অস্ট্রেলীয় দলকে সংক্ষিপ্তকালের জন্য ডাক পেয়েছিলেন।

অবসর 
খেলোয়াড়ী জীবন থেকে অবসর নিয়ে ২০০০ সাল থেকে দুই বছরের জন্য তিনি জিম্বাবুয়ে জাতীয় ক্রিকেট দলে কোচের দায়িত্ব পালন করেন। পরবর্তীতে কুইন্সল্যান্ডের ফিরে খামার দেখাশোনাসহ নৈশবক্তা হিসেবে রয়েছেন। লন্ডনে অস্ট্রেলিয়া ক্রিকেট দলরূপে পরিচিত ‘কার্ল র‌েকেম্যান অল স্টার্স দলের’ উদ্যোক্তার দায়িত্বে রয়েছেন কার্ল রেকেম্যান।

রাজনৈতিক জীবন 
সেপ্টেম্বর, ২০১১ সালে অনুষ্ঠিত কুইন্সল্যান্ড রাজ্য নির্বাচনে ক্যাটার্স অস্ট্রেলিয়ান পার্টির প্রার্থী হবার কথা ঘোষণা করেন। নানাঙ্গোর ইলেক্টোরাল ডিস্ট্রিক্টের ঐ নির্বাচনে তিনি অবশ্য জয়লাভ করতে পারেননি।

তথ্যসূত্র

আরও দেখুন 
 মাইকেল কাসপ্রোভিচ
 জেমস সাদারল্যান্ড
 একদিনের আন্তর্জাতিক ক্রিকেটে হ্যাট্রিকের তালিকা

বহিঃসংযোগ 

 
 
QUEENSLAND GET THE SHEFFIELD SHIELD 1994-95 includes interview with Carl Rackemann - YouTube

১৯৬০-এ জন্ম
জীবিত ব্যক্তি
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলিয়ার একদিনের আন্তর্জাতিক ক্রিকেটার
অস্ট্রেলীয় ক্রিকেট কোচ
সারের ক্রিকেটার
কুইন্সল্যান্ডের ক্রিকেটার
কুইন্সল্যান্ড ক্রিকেট অধিনায়ক
অস্ট্রেলিয়ার মেডেল অব দি অর্ডার গ্রহীতা
ব্রিসবেন থেকে আগত ক্রিকেটার
২০শ শতাব্দীর অস্ট্রেলীয় পুরুষ ক্রীড়াবিদ
টিমিসেন মারুমা

টিমিসেন মারুমা (জন্ম: ১৯ এপ্রিল, ১৯৮৮) হারারে এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে জাতীয় ক্রিকেট দলের পক্ষে আন্তর্জাতিক ক্রিকেট অঙ্গনে টেস্ট ও একদিনের আন্তর্জাতিক খেলছেন। শুরুতে লেগ-স্পিনার হিসেবে খেললেও বর্তমানে দলে তিনি অল-রাউন্ডারের ভূমিকায় অবতীর্ণ হয়েছেন।

প্রারম্ভিক জীবন 
২০০৭ সালে প্রথম-শ্রেণীর ক্রিকেটে তার সেরা সময় অতিবাহিত হয়। ঐ সময় দলীয় সঙ্গী হিসেবে স্পিনার প্রসপার উতসেয়া তাকে দারুণ সহযোগিতা করেন এবং ইস্টার্ন প্রভিন্স দলকে লোগান কাপের শিরোপা জয়ে বিশেষ ভূমিকা রাখেন। ২০০৮ সালে শক্তিশালী পাকিস্তানি দলের বিপক্ষে তিনি তার প্রথম অর্ধ-শতক করেন।

আন্তর্জাতিক ক্রিকেট 
২০০৭ সালে দক্ষিণ আফ্রিকার বিপক্ষে তার একদিনের আন্তর্জাতিকে অভিষেক ঘটে। ঘরোয়া প্রথম-শ্রেণীর ক্রিকেটে চমকপ্রদ সাফল্যের প্রেক্ষিতে তার টেস্ট দলে ঠাঁই হয়। ২০১৩ সালে বাংলাদেশ ক্রিকেট দলের বিপক্ষে তার টেস্ট অভিষেক ঘটে। খেলায় তিনি উদ্বোধনী ব্যাটসম্যান ছিলেন।

বহিঃসংযোগ 
 

জিম্বাবুয়ীয় ক্রিকেটার
১৯৮৮-এ জন্ম
জীবিত ব্যক্তি
জিম্বাবুয়ের টেস্ট ক্রিকেটার
জিম্বাবুয়ের একদিনের আন্তর্জাতিক ক্রিকেটার
জিম্বাবুয়ের টুয়েন্টি২০ আন্তর্জাতিক ক্রিকেটার
মনিকাল্যান্ডের ক্রিকেটার
মাউন্টেনিয়ার্সের ক্রিকেটার
হারারে থেকে আগত ক্রিকেটার
দেশি পেটারি

দেশি পেটারি (Abutilon indicum) হচ্ছে মালভেসি পরিবারের গুল্ম; যা উষ্ণমণ্ডলীয় এবং উপউষ্ণমণ্ডলীয় অঞ্চলের স্থানীয় উদ্ভিদ। এটিকে মাঝেমাঝে আলংকারিক উদ্ভিদ হিসেবে চাষ করা হয়। এই উদ্ভিদটি প্রায় ভেষজ উদ্ভিদ হিসেবে ব্যবহৃত হয় এবং কিছু উষ্ণমণ্ডলীয় দ্বীপে আগ্রাসী হিসেবে বিবেচিত।

বিবরণ
দেশি পেটারি বহুবর্ষজীবী গুল্মজাতীয় গাছ। মাটির উর্বরতা ও পরিবেশের ভিন্নতায় এটির উচ্চতা ৭-৮ ফুট পর্যন্ত উঁচু হতে পারে। তবে গড় উচ্চতা ৪ ফুটের মতো। পেটারির কাণ্ডের রং গাঢ় বাদামী। কাণ্ড ২-৩ ইঞ্চি মোটা হয় এবং কাণ্ড শক্ত ও ভঙ্গুর। কাণ্ডের একেবারে শুরু থেকে ডালপালা বের হয়। এজন্যে পেটারি গাছকে ঝোপালো মনে হয়।

তথ্যসূত্র

বহিঃসংযোগ

Abutilon indicum  photo
Abutilon indicum (Linn.) Sweet Medicinal Plant Images Database (School of Chinese Medicine, Hong Kong Baptist University)  

পাকিস্তানের উদ্ভিদ
ফিলিস্তিনের উদ্ভিদ
বাংলাদেশের উদ্ভিদ
ঔষধি উদ্ভিদ
ইনায়েতউল্লাহ খান মাশরিকি

ইনায়েতউল্লাহ খান মাশরিকি (উর্দু عنایت اللہ خاں مشرقی; ২৫ আগস্ট ১৮৮৮ – ২৭ আগস্ট ১৯৬৩) (আল্লামা মাশরিকি বলেও পরিচিত) ছিলেন পাকিস্তানি গণিতবিদ, যুক্তিবিদ, রাজনৈতিক তাত্ত্বিক, ইসলামি পণ্ডিত ও খাকসার আন্দোলনের প্রতিষ্ঠাতা।

মাশরিকি গণিতবিদ হিসেবে বিবেচিত হতেন। ২৫ বছর বয়সে তিনি কলেজের অধ্যক্ষ হন ও এরপর ২৯ বছর বয়সে ভারত সরকারের শিক্ষাবিভাগের আন্ডার সেক্রেটারি হন। তিনি কুরআনের উপর ব্যাখ্যাগ্রন্থ লেখেন। এটি ১৯২৫ সালের নোবেল পুরস্কারের জন্য মনোনীত হয়। ৩২ বছর বয়সে তাকে আফগানিস্তানে রাষ্ট্রদূত হওয়ার আমন্ত্রণ জানানো হয়। কিন্তু তিনি তা গ্রহণ করেননি।

পরবর্তীতে তিনি সরকারি চাকরি ত্যাগ করেন। তিনি ১৯৩০ সালে খাকসার আন্দোলনের প্রতিষ্ঠা করেন। বিশ্বাস, সম্প্রদায় বা ধর্ম বিবেচনা না করে সকলের অবস্থা উন্নত করা এর লক্ষ্য ছিল। এর নেতা হিসেবে তিনি কয়েকবার কারারুদ্ধ হন।

আরও দেখুন 
 পাকিস্তান আন্দোলন
 পিয়ের তাঁয়ার দ্য শারদাঁ
 কার্ল মার্ক্স

তথ্যসূত্র 

মুসলিম সংস্কারক
১৮৮৮-এ জন্ম
১৯৬৩-এ মৃত্যু
ভারতীয় বিপ্লবী
২০শ শতাব্দীর ভারতীয় দার্শনিক
উর্দু সাহিত্য
উর্দু ভাষার লেখক
ভারতীয় দার্শনিক
ভারতীয় রাজনীতিবিদ
পাকিস্তানি রাজনীতিবিদ
পাকিস্তান আন্দোলন
পাকিস্তানি দার্শনিক
দ্বিতীয় বিশ্বযুদ্ধের ভারতীয় ব্যক্তি
পাঞ্জাবি ব্যক্তি
ক্রাইস্ট কলেজ, কেমব্রিজের প্রাক্তন শিক্ষার্থী
ফরমান ক্রিশ্চিয়ান কলেজের প্রাক্তন শিক্ষার্থী
যুক্তরাজ্যে ভারতীয় প্রবাসী
ভারতীয় যুক্তিবিদ
ভারতীয় বন্দী ও আটক
২০শ শতাব্দীর ইসলামের মুসলিম পণ্ডিত
পাকিস্তানি সুন্নি মুসলিম
লাহোরের ব্যক্তি
পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
দ্বিতীয় বিশ্বযুদ্ধের রাজনৈতিক নেতা
ডাক, টেলিযোগাযোগ ও তথ্যপ্রযুক্তি মন্ত্রণালয় (বাংলাদেশ)

ডাক, টেলিযোগাযোগ ও তথ্যপ্রযুক্তি মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয়। বাংলাদেশ সরকারের অন্যতম এ সংস্থাটি দেশের ডাক, টেলিযোগাযোগ ও তথ্যপ্রযুক্তি খাতের উন্নয়ন, পরিচালনা, নিয়ন্ত্রণ এবং এ সংশ্লিষ্ট বিবিধ আইন-বিধি-বিধান-প্রবিধান প্রণয়ন এবং বাস্তবায়নের লক্ষ্যে কাজ করে থাকে। মন্ত্রণালয়ের বর্তমান দায়িত্বপ্রাপ্ত উপদেষ্টা হলেন নাহিদ ইসলাম, তিনি ২০২৪ সালের ৯ আগস্ট দায়িত্ব গ্রহণ করেছেন।

ইতিহাস
২০০২ সালে বিজ্ঞান ও প্রযুক্তি মন্ত্রণালয়ের নাম পরিবর্তন করে বিজ্ঞান এবং তথ্য ও যোগাযোগ প্রযুক্তি মন্ত্রণালয় নাম ধারণ করে। তথ্য প্রযুক্তি উন্নয়নের গতি আরও বেগবান ও সমন্বিত করার লক্ষ্যে সরকার ১০ ফেব্রুয়ারি ২০১৪ খ্রি. তারিখে তথ্য ও যোগাযোগ প্রযুক্তি মন্ত্রণালয় এবং ডাক ও টেলিযোগাযোগ মন্ত্রণালয়কে একীভূত করে ডাক, টেলিযোগাযোগ ও তথ্যপ্রযুক্তি মন্ত্রণালয় সৃষ্টি করা হয়।

মন্ত্রী, প্রতিমন্ত্রী ও উপদেষ্টাগণের তালিকা 
বাংলাদেশের ডাক, টেলিযোগাযোগ ও তথ্যপ্রযুক্তি মন্ত্রণালয়ের মন্ত্রী, প্রতিমন্ত্রী ও উপদেষ্টা হিসাবে দায়িত্ব পালনকারী ব্যক্তিবর্গের তালিকা নিম্নরূপ:
রাজনৈতিক দল

আওতাধীন বিভাগসমূহ 
মূলত এ মন্ত্রণালয়ের অধীনে দুটি বিভাগের মাধ্যমে ডাক, টেলিযোগাযোগ ও তথ্য-প্রযুক্তি সংশ্লিষ্ট কার্যক্রম পরিচালিত হচ্ছে:
 ডাক ও টেলিযোগাযোগ বিভাগ 
 তথ্য ও যোগাযোগ প্রযুক্তি বিভাগ

আরও দেখুন
 বাংলাদেশ টেলিকমিউনিকেশন্স কোম্পানি লিমিটেড 
 বাংলাদেশ টেলিযোগাযোগ নিয়ন্ত্রণ কমিশন 
 টেলিফোন শিল্প সংস্থা
 বঙ্গবন্ধু-১(বাংলাদেশের প্রথম স্যাটেলাইটে)
  টেলিটক (আমাদের ফোন)
 বিশ্ব ডাক ইউনিয়ন

তথ্যসূত্র

 
বাংলাদেশ সরকারের মন্ত্রণালয়
বাংলাদেশে যোগাযোগব্যবস্থা